Ericu950/Stoicheia-meter-silver huggingface dataset:
καὶ ἄλλως δὲ τῶν ἀποστόλων αὐτοῦ αἱ ψυχαὶ κύουσαι καὶ ὠδίνουσαι τοὺς δι αὐτῶν ἐν Χριστῷ ἀναγεννωμένους παράκλητον αὐτὸν εἶχον , ὅπερ νοήσεις ἐξ ἑνὸς τοῦ λέγοντος ·
τεκνία μου , οὓς πάλιν ὠδίνω ἄχρις οὗ μορφωθῇ Χριστὸς ἐν ὑμῖν ·
ὁρᾷς πῶς ὁ Παῦλος ὑπὲρ τῶν μαθητευομένων αὐτῷ εἶχεν ὠδίνας .
οὕτως οὖν καὶ οἱ λοιποὶ ἀπόστολοι ὥσπερ ἐν γαστρὶ κύουσαι μητέρες τοὺς δι αὐτῶν ἐν Χριστῷ ἀναγεννωμένους ὤδινον ὑπεραγωνιῶντες , μήπως τις ἔκτρωμα γένηται ἀπολισθήσας καὶ ἐξαμβλωθεὶς τῆς ἐν Χριστῷ μορφώσεώς τε καὶ τελειώσεως 0 .
διόπερ αὐτὸς ὁ προλεχθεὶς ποιμὴν παρακαλέσειν αὐτοὺς εἴρηται .
τῶν σοφῶν τοῦ αἰῶνος τούτου τὸ πᾶν ἀναθέντων αὐτοματισμῷ καί τινι συντυχίᾳ φυσικῇ εἱμαρμένης ἀνάγκῃ ὁ παρὼν λόγος μηδὲν ὡς ἔτυχε τῶν ὄντων εἶναι , πάντα δὲ μέτρῳ καὶ ἀριθμῷ ὑπὸ τοῦ θεολογουμένου κυρίου συνεστάναι παρίστησι 0 .
τὴν μὲν γὰρ ὑγρὰν οὐσίαν καὶ τὸ νομιζόμενον τοῖς πολλοῖς ἀμέτρητον πέλαγος , πηγάς τε καὶ ποταμοὺς καὶ χειμάρρους μεμετρημένα εἶναι αὐτῷ τοσαῦτά τε εἶναι τῷ πλήθει , ὅσα αὐτῷ παρέστη πρὸς τὴν τοῦ παρόντος αὐταρκῆ χρείαν συστήσασθαι ὡς μή τε περιττεύειν τοῦ δέοντος πλέον μηθ ὑστερεῖν τοῦ χρειώδους , τὸν δὲ παμμεγέθη οὐρανὸν καὶ τὸ τοσοῦτον ἄπειρον κύτος πάλιν αὐτὸς τῇ ἑαυτοῦ σπιθαμῇ συνεμετρήσατο μηθ ὑπερεκτείνας ἐπὶ τὸ ἀκατάλληλον τῇ τοῦ παντὸς περιοχῇ μή τε σμικρύνας καὶ συναγαγὼν τοῦ προσήκοντος εἴσω .
τροπικῶς δὲ τοῖς παρ ἡμῖν συνήθεσι μέτροις κέχρηται ὡς ἂν ἐκ τῶν ἡμῖν γνωρίμων καὶ συνήθων ὀνομάτων εἰς ἔννοιαν ἀφικοίμεθα τῆς τῶν δηλουμένων διδασκαλίας .
εἶτ ἐπειδήπερ ἐκ μεγέθους καὶ καλλονῆς κτισμάτων ἀναλόγως ὁ γενεσιουργὸς θεωρεῖται , εἰκότως τὰ ἡμῖν ὑπερμεγέθη τῇ τοῦ κρείττονος παραθέσει σμικρύνει ἡμᾶς εἰς ἔννοιαν προκαλούμενος τοῦ τὰ σύμπαντα συστησαμένου .
τὸν γοῦν τοσοῦτον οὐρανὸν τὸν περιβάλλοντα τὸν σύμπαντα κόσμον οὕτως μικρὸν εἶναι λέγει παρ αὐτῷ τῷ θεῷ ὡς ἐοικέναι μέτρῳ σπιθαμῆς χειρὸς ὑφεστάναι , ὡσαύτως δὲ καὶ τὸ πᾶν τῆς γῆς στοιχεῖον οὕτω παρ αὐτῷ βραχύτατον ὑπάρχειν ὡς ἐοικέναι τῇ αὐτοῦ δρακὶ συνειλεῖσθαι .
τίς ἐμέτρησε τῇ χειρὶ αὐτοῦ τὸ ὕδωρ , ὁ Ἀκύλας τίς κατεμέτρησεν ἐν λιχάδι αὐτοῦ ὕδατα εἴρηκε , παραβάλλων λιχάδι τῷ βραχυτάτῳ παρ ἡμῖν δακτύλῳ σμικράν τινα τοῦ θεοῦ δύναμιν , δι ἧς τὰ τοσάδε καὶ τὰ τοιάδε μεμέτρηται .
πρὸς τούτοις εἴ τίς φησι τὰ ἐπὶ γῆς ὄρη καὶ τοὺς βουνοὺς καὶ τὰς νάπας ὑπείληφεν ἄνευ τινὸς λόγου συνεστάναι ἴστω πλανώμενος , ἐπεὶ μηδὲν εἰκῆ καὶ ἀλόγως ἐν τοῖς οὖσιν ὑφέστηκεν .
αὐτίκα δ οὖν τῶν καθ ὅλης τῆς γῆς ὀρέων τὰ μεγέθη καὶ αἱ διαφοραί , ὕψη τε καὶ βάθη καὶ μήκη τῷ παντὶ χρησίμως ὑπὸ τῆς τοῦ θεοῦ σοφίας τὴν σύστασιν εἴληφε , τῶν τε βουνῶν ὁμοίως τὰ ἐπάρματα καὶ οἱ ὄγκοι πρὸς τὴν τοῦ παντὸς ἀναλογίαν ἁρμόττοντας καὶ καταλλήλους ἔχουσι λόγους ὡς ταλαντεύειν τὰ βάρη δίκην τῶν ἐν τρυτάνῃ ζυγῶν ἁρμοδίως τῇ τοῦ παντὸς ἀναλογίᾳ .
καὶ τὰς νάπας ζυγῷ , οἱ λοιποὶ ἑρμηνευταὶ καὶ τοὺς βουνοὺς ἐκδεδώκασιν .
τούτοις ἐπάγει ·
τίς ἔγνω νοῦν κυρίου , καὶ τίς αὐτοῦ σύμβουλος ἐγένετο ;
ταῦτα δὲ ἀποδίδωσιν ὁ λόγος πρὸς τὸ φῆσαν ἐρώτημα ·
τίς ἐμέτρησε τῇ χειρὶ τὸ ὕδωρ καὶ τὸν οὐρανὸν σπιθαμῇ καὶ πᾶσαν τὴν γῆν δρακί ;
τίς ἔστησε τὰ ὄρη σταθμῷ καὶ τὰς νάπας ζυγῷ ;
ἐπειδὴ γὰρ ἠρώτησε , τίς ὁ ταῦτα ὑποστησάμενος καὶ τίς ὁ μέτρῳ καὶ σταθμῷ ταῦτα διαταξάμενος , ἀκολούθως ἀποδίδωσιν ὡς οὐδεὶς ἢ εἷς μόνος ὁ τοῖς πᾶσιν ἀκατάληπτος νοῦς 0 .
τίς ἔγνω νοῦν κυρίου τὸν τῶν εἰρημένων ἁπάντων ποιητικόν , ὃς οὔ τε συμβούλου δεηθεὶς οὔ τε παρά τινος γνώμην λαβὼν τῇ αὐτὸς αὐτοῦ σοφίᾳ τὰ μηδαμῆ μηδαμῶς ὑφεστῶτα ἀρρήτῳ δυνάμει ἐκ τοῦ μὴ ὄντος εἰς τὸ εἶναι παρήγαγεν .
ἑξῆς διδάσκει πάντας τοὺς ἐξ ἐθνῶν ἐπὶ τὴν εὐαγγελικὴν χάριν ἀνακεκλημένους , οἷς καὶ τὸ σωτήριον τοῦ θεοῦ διὰ τῶν ἔμπροσθεν εὐηγγελίζετο ἡ ἐν τῇ ἐρήμῳ βοῶσα φωνή , ὅτι τὸ μηθέν εἰσι πάντα τὰ τὸν θεὸν μὴ εἰδότα ἔθνη .
ὄντων γοῦν ἐν οὐρανῷ καὶ ἐν ἀέρι καὶ ἐπέκεινα οὐρανοῦ λογικῶν πνευμάτων καὶ θείων δυνάμεων καὶ πλήθους ἀναριθμήτου λειτουργῶν θεοῦ τῶν τὸν παμβασιλέα περιπολούντων .
τὰ τὸν θεὸν μὴ εἰδότα ἐπὶ γῆς ἔθνη ἐοικέναι φησὶ σταγόνι βραχυτάτῃ τοῦ τῶν θείων λογικῶν πληρώματος ἀπορρευσάσῃ , τοὺς δ αὐτοὺς ἐοικέναι ζυγῷ ἑτεροκλινοῦντι βραχυτάτῃ βάρους ῥοπῇ διὰ τὸ καθειλκύσθαι τῷ βάρει τῆς κακίας ἐπὶ τὴν ἄθεον ἁμαρτίαν , ἀλλὰ καὶ σιέλου ἀποπτυσθέντος καὶ τῷ χοῒ τῆς γῆς ἐμφυρέντος τῷ μηδὲν διαφέρειν τοὺς αὐτούς ·
τ αὐτὸν γὰρ σιέλῳ πεπονθέναι λογικοὺς μὲν ὄντας , ἀναφυρέντας δὲ ἀγνωσίᾳ θεοῦ καὶ δυσσεβείᾳ πάσῃ .
διὸ καὶ πᾶσαν αὐτῶν τὴν δι αἱμάτων καὶ θυσιῶν λατρείαν διδάσκει μηδὲν θεοπρεπὲς ἔχειν ·
οὐ δὲ γὰρ εἰ πάντα τὰ τῆς γῆς τετράποδα προσφέροι τις οὐδ  εἰ πᾶς ὁ Λίβανος καὶ ἡ τῶν ἐν αὐτῷ φυέντων ὕλη παραλαμβάνοιτο εἰς τὴν τῶν θυμάτων ὁλοκάρπωσιν ἔχοι ἀντὶ τοῦ θεοῦ ἄξιον .
οἷς ἐπιλέγει ἑξῆς ·
καὶ πάντα τὰ ἔθνη εἰς οὐδέν εἰσι καὶ εἰς οὐδὲν ἐλογίσθησαν .
ποῖα δὲ ταῦτα ἢ τὰ τὸν θεὸν μὴ εἰδότα , προστετηκότα δὲ τῇ πλάνῃ τῆς εἰδωλολατρίας 0 ;
ἃ δὲ καὶ ὡς σταγὼν ἀπὸ κάδου καὶ ὡς ῥοπὴ ζυγοῦ καὶ ὡς σίελος λογισθήσεσθαι ἐλέγετο 0 1 .
τούτοις δ αὐτοῖς ἑξῆς ἐπιπλήττει λέγων ·
τίνι ὡμοιώσατε κύριον καὶ τίνι ὁμοιώματι ὡμοιώσατε αὐτόν ;
μὴ εἰκόνα ἐποίησε τέκτων , ἢ χρυσοχόος χωνεύσας χρυσίον περιεχρύσωσεν αὐτὸν καὶ τὰ ἑξῆς .
ἃ δὴ καὶ ἀκολούθως ἐπήγαγε μετὰ τὸ παραθέσθαι τὴν περὶ τοῦ Χριστοῦ θεολογίαν κηρύξαι τοῖς ἔθνεσιν , ὅσος ἦν ὁ μετρήσας τῇ χειρὶ αὐτοῦ τὸ ὕδωρ καὶ τὸν οὐρανὸν σπιθαμῇ καὶ πᾶσαν τὴν γῆν δρακί , τά τε ὄρη σταθμῷ καὶ τὰς νάπας ζυγῷ συστησάμενος .
τούτοις γοῦν ἀναγκαίως παραβάλλει τὴν προκατέχουσαν πλάνην τῶν ἐθνῶν , ἀποστρέφων μὲν αὐτῆς , ἀνακαλούμενος δὲ ἐπὶ τὴν γνῶσιν τοῦ θεολογουμένου .
τοῦτον δὴ τὸν τρόπον ἐξομαλίζει τῷ εὐαγγελικῷ κηρύγματι τὰς τῶν ἐθνῶν ψυχὰς τὸ πνεῦμα τὸ προφητικὸν ἀποσμῆχον ὥσπερ καὶ ἀποκαθαῖρον αὐτὰς τῆς πατροπαραδότου δεισιδαιμονίας 0 .
Εἶτα διδάξας ὁποία τις ἦν ἡ τῶν παρὰ τοῖς ἔθνεσιν ἐν ἀψύχοις ξοάνοις πλάνη , ἐπιβοᾷ ταῖς πάντων ἀκοαῖς λέγων ·
οὐ γνώσεσθε ;
οὐκ ἀκούσεσθε ;
οὐκ ἀνηγγέλη ἐξ ἀρχῆς ὑμῖν ;
εἰ καὶ μη δὲ ἐκ πατέρων ἐδιδάχθητε , ἀλλὰ νῦν γοῦν σωφρονισθέντες ὠφελήθητε καὶ μάθετε τίς ποτέ ἐστιν ὁ κατέχων τὰ θεμέλια τῆς γῆς .
εἰ γὰρ μὴ δύνασθε ἄνω πρὸς οὐρανὸν τὴν διάνοιαν ἐπαίρειν , ἀλλ ἐπιστήσατέ φησιν τῇ γῇ , ἐν ᾗ ποιεῖσθε τὰς διατριβάς .
ἐπὶ τίνος τε ἥδρασται ζητήσατε , καὶ τίς ἐστιν οὗτος ὁ τοσοῦτον στοιχεῖον ἀκλινὲς καὶ ἀσάλευτον διακρατῶν ;
φυσιολογῶν δὲ περὶ τῆς γῆς σχήματος σφαιροειδὲς αὐτὸ γνωρίζει ·
διὸ καὶ γῦρον ὠνόμασεν αὐτὸ φήσας ·
ὁ κατέχων τὸν γῦρον τῆς γῆς 0 .
πλὴν ἀλλὰ καὶ γνῶναι παρακελεύεται τὸν τὰ σύμπαντα διακρατοῦντα τοῦ θεοῦ λόγον , ὃς πρὸς τοῖς ἄλλοις καὶ τὸ τοσοῦτο στοιχεῖον τῆς γῆς συνέχει πρὸς τὸ μὴ διαπίπτειν μη δὲ τῆς οἰκείας ἕδρας κινεῖσθαι .
τίς δέ φησίν ἐστι καὶ ὁ τοσαῦτα διασπείρας ἐπὶ τῆς γῆς ἔθνη ὡς παραβάλλεσθαι αὐτὰ σμικρότητος ἕνεκα τῶν σωμάτων ἀκρίσιν ;
εἶτα πάλιν ἀναβὰς ἀπὸ τῆς γῆς τῷ λόγῳ τὴν ἁψῖδα τὴν οὐράνιον , τό τε ὑπὲρ γῆν ἡμισφαίριον καμάρας δίκην ἐπαιωρημένον τοῖς πᾶσιν ἀποθαυμάζειν καὶ τὸν συστησάμενον τὸν οὐρανὸν ἐννοῆσαι ὁπόσης ἐστὶ δυνάμεως παρορμᾷ , λογίσασθαί τε ὡς οὐκ ἀργῶς αὐτὸν ὑπεστήσατο , σκηνῆς δὲ δίκην ἄνωθεν μὲν ἐφηπλωμένον κατὰ τῶν εἴσω οὐρανοῦ πάντων , τοῖς δ ἐπέκεινα οὐρανοῦ θεῖον ὑπεστρῶσθαι ἐνδιαίτημα 0 .
ὥσπερ δὲ γῦρον τὸ τῆς γῆς ὠνόμασε στοιχεῖον φυσιολογήσας , οὕτω τὸ ὑπὲρ γῆς ἡμισφαίριον ἁψῖδι καμάρας ὡμοίωσε τὸ ἅπλωμα τοῦ οὐρανοῦ παραβάλλων σκηνῇ διατεταμένῃ ·
ὥσπερ δὲ τῆς σκηνῆς πρ οὐνόησεν , οὕτω καὶ τῶν εἴσω τῆς σκηνῆς οἰκούντων 0 .
διόπερ κατὰ χρόνους καὶ καιροὺς τοῖς ἐν τῇ γῇ βιοῦσιν ἀνθρώποις ἄρχοντας ἐφίστησι προνοησάμενος ἀρχόντων τοῖς ἀρχομένοις καταλλήλων .
διδοὺς ἄρχοντας εἰς οὐδὲν ἄρχειν , οὐδὲν δὲ ὀνομάζει τὸν θνητὸν βίον › ἢ καὶ τὴν γῆν αὐτὴν ὥσπερ οὐδὲν διδάσκει φάσκων ἑξῆς 0 ·
τὴν δὲ γῆν εἰς οὐδὲν ἐποίησεν .
εἶτα τούτοις ἐπιφέρει ·
οὐ γὰρ μὴ φυτεύσουσιν οὐ δὲ μὴ σπείρουσιν , οὐ δὲ μὴ ῥιζωθῇ εἰς τὴν γῆν ἡ ῥίζα αὐτῶν .
πάντα ταῦτα περὶ τῶν κατὰ τοὺς καιροὺς ἀρξάντων καὶ τυραννησάντων ἐπὶ τῆς γῆς εἴρηται ὡς εἰς τοιοῦτο περιστησομένων τέλος .
ἀλλ  οἱ μέν φησι τοιοῦτοι , ἐμὲ δὲ τὸν τῶν ὅλων θεὸν τίνι ὡμοιώσατε καὶ ὑψωθήσομαι 0 ;
εἶπεν ὁ ἅγιος .
ἀναβλέψατε εἰς τὸ ὕψος τοὺς ὀφθαλμοὺς ὑμῶν καὶ ἴδετε ·
τίς κατέδειξε ταῦτα πάντα ;
οὐ δὲ γὰρ ἐξαριθμήσασθαι δυνατὸν οὐ δὲ κατὰ μέρος ἐξειπεῖν , ἀρκεῖ δὲ ὀφθαλμοῖς ὁρᾶν τὰ μεγέθη καὶ τὰ κάλλη , τήν τε ἁρμονίαν καὶ τὴν κίνησιν τοῦ παντός , ἔκ τε τῆς τούτων θέας τὸν πάντων γενεσιουργὸν ἀποθαυμάζειν , εἰδέναι τε καὶ γνωρίζειν τὸν κατὰ χρόνους καὶ κατὰ γενεὰς ὥσπερ ἀπό τινων ταμείων καὶ θησαυρῶν αὐτοῦ προφέροντα ἐν τάξει καὶ ἀριθμῷ τὸν ἑαυτοῦ κόσμον , ἢ κατὰ τοὺς λοιποὺς ἑρμηνευτάς 0 1 2 ·
τὴν στρατιὰν αὐτοῦ 0 .
διόπερ κύριος σαβαὼθ ὠνόμασται , ὅπερ ἑρμηνεύεται κύριος στρατιῶν ·
στρατιαὶ γὰρ ἀγγελικαὶ ὡς ὑπὸ μεγάλῳ βασιλεῖ ὑποτεταγμέναι τὸν σύμπαντα αὐτοῦ διοικοῦσι κόσμον , ὧν καὶ τὰς ἐπωνυμίας οὐ δὲ εἷς ἢ μόνος αὐτὸς γινώσκει , ὁ καὶ φυσικοῖς καὶ καταλλήλοις αὐτοὺς ὀνόμασι τιμήσας 0 .
οὕτω γοῦν καὶ θείων πνευμάτων καὶ ἀρχαγγέλων καὶ τῶν ἐπέκεινα δὲ οὐρανοῦ θεοῦ λειτουργῶν ἀσωμάτων δυνάμεων ἰδιάζουσαι , τίνες εἰσὶν ἐπηγορίαι ἡμῖν ἀκατάληπτοι καὶ ἄγνωστοι .
διὸ καὶ ὑπ αὐτοῦ μόνου καλούμεναι ἐπ ὀνόματος ὑπακούουσιν ὡς ἀπὸ πολλῆς αὐτοῦ δόξης καὶ ἐξυπερβαλλούσης ἰσχύος μηδένα τῶν καλουμένων ἀπειθεῖν , πάντας δὲ ἐξυπηρετεῖσθαι αὐτοῦ τῷ νεύματι .
μετὰ τὴν ἀποδοθεῖσαν θεολογίαν ἐπιπλήττει ὁ λόγος τοῖς νομίζουσι μὴ ἐφορᾶν τὸν θεὸν ταῖς αὐτῶν πράξεσιν , οἷα πολλοὶ καὶ ἐν τῷ προτέρῳ λαῷ ὑπελάμβανον .
διὸ πρὸς αὐτοὺς ἀποτείνεται λέγων ·
διὰ τί παρὰ σεαυτῷ ταῦτα λογίζῃ καὶ λέγειν τολμᾷς , ὡς τὸν θεὸν ἡ σὴ ὁδὸς ἔλαθε , καὶ οὐχ ὑπόκεισαι κρίσει διὰ τὸ ἀγνοεῖν αὐτὸν τὰ ὑπὸ σοῦ δρώμενα ;
εἶτ οὐκ ἤκουσας τῆς προλεχθείσης θεολογίας καὶ ὡς οὐδὲν αὐτὸν λανθάνει , ἐλέγετο οὖν ἀρτίως ·
ἀπὸ πολλῆς δόξης καὶ ἐν κράτει ἰσχύος οὐδέν σε ἔλαθε .
πῶς οὖν σαυτὸν ἀπατᾷς λέγων ·
ἀπεκρύβη ἡ ὁδός μου ἀπὸ τοῦ θεοῦ , καὶ ὁ θεός μου τὴν κρίσιν μου ἀφεῖλε καὶ ἀπέστη .
ἄκουε τοίνυν πρὸς ταῦτα , εἰ μὴ καὶ πρότερον ἀνηκόως ἦσθα ἢ εἰ μὴ ἔγνως μη δὲ συνῆκας τὰ πολλάκις σοὶ λελεγμένα , νῦν γοῦν μάνθανε , ὡς ὁ θεὸς ὁ αἰώνιος ὁ τὰ πάντα περιειληφὼς οὗτος αὐτὸς οὐ μόνον τῶν κατ οὐρανόν , ἀλλὰ καὶ τῶν ἐπὶ γῆς κρατεῖ .
αὐτὸς δὲ ἐστὶν ὁ κατασκευάσας τὰ ἄκρα τῆς γῆς ·
διὸ οὐ δὲ σὺ αὐτὸς λανθάνειν αὐτὸν δυνήσῃ τοιαῦτα δυσσεβῆ καὶ ἄθεα λογιζόμενος .
οὐ πεινάσει οὐ δὲ κοπιάσει , ὁ Σύμμαχος οὐκ ἐξελύθη οὐ δὲ ἐπείνασεν ἐξέδωκε , καὶ οἱ λοιποὶ παραπλησίως 0 .
ὥσπερ τοίνυν οὐδὲν ἀσθενὲς παρ αὐτῷ οὐ δὲ ἀνθρώπινον , οὕτως οὐκ ἔστιν ἐξεύρεσις τῆς γνώσεως αὐτοῦ 0 .
ἀκατάληπτός τε καὶ ἀνέφικτος ἡ παρ αὐτῷ τυγχάνει σοφία , δι ἧς τὰ σύμπαντα διοικεῖ , οὕτως δ οὖν αὐτῷ μέλει καὶ τῶν καθ ἕκαστον καὶ κατὰ μέρος ὡς διὰ τὸ ἐφορᾶν αὐτὸν καὶ λόγῳ θείῳ διακρίνειν τὰ κατὰ ἀνθρώπους πράγματα , ἰδιάζειν ἑκάστῳ μεμερισμένον τὸν βίον 0 ·
ὡς τοῖς μὲν δι ἔνδειαν τροφῆς πεινῶσιν ἰσχὺν παρέχειν πολλάκις καὶ ῥώμην σώματος φυσικήν , τοῖς δὲ μὴ πεινῶσι , πλούτῳ δὲ περιρρεομένοις φροντίδας ὑπάρχειν καὶ λύπας , τὰς τὴν τρυφὴν αὐτῶν κολαζούσας 0 1 .
κατὰ τὸν αὐτὸν δὴ λόγον νέους μὲν καὶ νεανίσκους , οὓς εἰς τὸ ἀνδρίζεσθαι προσήκει , ἀσθενεῖς ἀπεργάζεται , πάθεσί τισι καὶ νοσήμασι περιβάλλων , μυρίους δὲ νεότητι σφριγῶντας θᾶττον ἀποσβῆναι παρεσκεύασε τοῦ βίου .
ἀλλ οὐδ  εἰς βαθὺ γῆρας παρέτεινε καίπερ εἰς ἔσχατα πενίας ἐληλακότας ὡς μη δὲ τῆς ἐφημέρου τροφῆς εὐπορεῖν καὶ αὖ πάλιν ἑτέρους πλούτῳ καὶ δόξῃ μεγαλαυχωμένους ἀθρόως ἐξ ἀνθρώπων ἠφάνισεν .
ἀνάπαλιν δὲ τούτοις οἱ ἐν διωγμῶν καιροῖς τὸν θεὸν ὑπομένοντες ἀσθενεῖς ὄντες καὶ οἰκτροὶ κατὰ τὴν παροῦσαν ζωὴν μεταβολῆς θείας ἠξιώθησαν ὡς μὴ μόνον ἀνέσεως καὶ ἐλευθερίας τυχεῖν , ἀλλὰ καὶ δίκην ἀετῶν πτεροφυῆσαι , ὥστε ἀναπτῆναι καὶ ὑψωθῆναι καὶ μετεωροπορῆσαι καὶ τέλος τὴν εἰς οὐρανοὺς πορείαν στείλασθαι .
τοιαύτη γὰρ ἡ ἀετῶν φύσις οὐρανοπετὴς οὖσα , μόνη τε ἂν τῷ πεῖν οἷά τε φωτὸς ἡλίου 0 1 ·
μαρμαρυγαῖς τούτοις οὖν παραπλησίως καὶ οἱ τὸν θεὸν ὑπομείναντες καὶ διὰ τὸν αὐτοῦ φόβον κατὰ τὸν θνητὸν βίον κακωθέντες ἄοικοί τε καὶ ἀνέστιοι καὶ ἀνελπίδες ὅσον ἐπ ἀνθρώποις ἐν καιροῖς διωγμῶν γενόμενοι 0 .
μετὰ γοῦν τὰς ὑπερβαλλούσας θλίψεις ἐπισκοπῆς θεοῦ καταξιωθέντες ἐν εἰρήνῃ διετέλεσαν τὸν βίον ἀετῶν δίκην πτεροφυήσαντες καὶ εἰς ὕψος ἀρθέντες .
εἰ δὲ καὶ μαρτυρίῳ τελειωθῆναι συμβέβηκε τοὺς ὑπὲρ εὐσεβείας ἠγωνισμένους καὶ νενικηκότας , πολὺ μᾶλλον τούτοις ἁρμόσειεν ἡ φήσασα ἐπαγγελία ·
οἱ δὲ ὑπομένοντες τὸν θεὸν ἀλλάξουσιν ἰσχύν ·
μεταβαλόντες γοῦν τὸν θνητὸν βίον καὶ εἰς ἀγγελικὴν ζωὴν μεταστάντες στειλάμενοί τε τὴν οὐράνιον πορείαν πτεροφυήσουσιν ὡς ἀετοί , δραμοῦνται καὶ οὐ κοπιάσουσι , βαδιοῦνται καὶ οὐ πεινάσουσιν , ἢ οὐκ ἐκλυθήσονται κατὰ τοὺς λοιποὺς ἑρμηνευτάς 0 .
εἰ τοίνυν τοῖς ὑπομένουσιν αὐτὸν τοιαύτας ἀμοιβὰς παρέξει , τοῖς δ ἐναντίοις τὰ ἐπίχειρα ἐκ μέρους μὲν κατὰ τὸν παρόντα βίον ἀποδίδωσι , πληρέστατα δὲ κατὰ τὸν τῆς κρίσεως καιρόν , πῶς ὑμεῖς οἱ καλούμενοι Ἰακὼβ καὶ Ἰσραήλ , οἱ τοῖς θείοις μεμαθητευμένοι λογίοις , τολμᾶτε παρ ἑαυτοῖς λέγειν , ὡς ἄρα ἀπεκρύβη ἡ ὁδός σου ἀπὸ τοῦ θεοῦ καὶ ἡ κρίσις σου ἀφῃρέθη καὶ ἀπέστη .
σὺ μὲν οὖν , ὦ Ἰακώβ , τοιαῦτα διανοῇ , ὁ δέ γε τῶν ὅλων σωτὴρ οὐκ ἐν δευτέρῳ τιθέμενος τὴν τῶν ἀνθρώπων σωτηρίαν σοὶ μὲν τὰ πρέποντα διείλεκται , τοῖς δὲ λοιποῖς ἔθνεσι τὰ κατάλληλα προσφωνεῖ σπεύδειν ἐπὶ τὴν αὐτοῦ γνῶσιν τοὺς πάντας προκαλούμενος .
ἐγκαινίζεσθε πρός με , νῆσοι , οἱ γὰρ ἄρχοντες ἀλλάξουσιν ἰσχύν .
ἀνθ οὗ ὁ Σύμμαχος ·
δουλεύσατέ φησιν ἐπ ἐμοῦ , νῆσοι , καὶ ἔθνη ἀλλαξάτωσαν ἰσχύν , κατὰ δὲ τὸν Ἀκύλαν καὶ τὸν Θεοδοτίωνα κωφεύσατε πρός με εἴρηται .
παρακελεύεται δῆτα ταῖς νήσοις κωφεύειν καὶ σιγᾶν , ὡς ἂν ἐπήκοοι γένοιντο θεϊκῆς ὁμιλίας , σωτηρίου τε κηρύγματος .
νήσους δὲ ὀνομάζει συνεχῶς τὰς ἐξ ἁπάντων τῶν ἐθνῶν ἐκκλησίας διὰ τὸ ὥσπερ ὑπὸ θαλάττης περιρρέεσθαι ὑπὸ τῆς ἁλμυρᾶς τοῦ βίου κακίας .
εἶτ ἀνωτέρω εἰπών ·
οἱ δὲ ὑπομένοντες τὸν θεὸν ἀλλάξουσιν ἰσχύν , ἐνταῦθά φησιν ·
οἱ γὰρ ἄρχοντες ἀλλάξουσιν ἰσχύν , ἢ κατὰ τὸν Σύμμαχον 0 ·
καὶ ἔθνη ἀλλαξάτωσαν ἰσχύν ·
ὃ γὰρ ἐπηγγείλατο ἀνωτέρω τοῖς αὐτὸν ὑπομένουσι , τοῦτο αὐτὸ ταῖς νήσοις καὶ τοῖς ἔθνεσι προστάττει λέγων ·
καὶ ἔθνη ἀλλαξάτωσαν ἰσχύν , ὡς ἂν μεταβάλοιεν τὸν ἑαυτῶν τρόπον καὶ ἀλλαγὴν τὴν ἀπὸ τῶν χειρόνων ἐπὶ τὰ κρείττονα ποιήσοιντο .
εἶθ ἑξῆς ·
ἐγγισάτωσάν φησι καὶ λαλησάτωσαν ἅμα , δῆλον δὲ ὅτι τὰ ἔθνη πρὸς μέ φησι , τὸν θεὸν ἐγγισάτωσαν καὶ τὰ ἐμὰ ῥήματα λαλησάτωσαν ὁμοῦ καὶ κατὰ τὸ αὐτὸ γενόμενα ἐν τῇ ἐμῇ δηλαδὴ ἐκκλησίᾳ 0 .
καὶ τίνα προσήκει λαλεῖν τοὺς καλουμένους , ἑξῆς διδάσκει λέγων ·
τότε κρίσιν ἀναγγειλάτωσαν ·
τὸν γὰρ περὶ τῆς κρίσεως λόγον βούλεται μαθόντα τὰ ἔθνη καὶ ἑτέροις ἀπαγγέλλειν .
ἀλλὰ καὶ τοῦτο μαθεῖν τοῖς αὐτοῖς προστάττει τὸ γνῶναι ·
τίς ἐξήγειρεν ἀπὸ ἀνατολῶν δικαιοσύνην ;
δικαιοσύνης γὰρ ἔργον ἦν τὸ μὴ Ἰουδαίους μόνον ἀλλὰ καὶ τὰ λοιπὰ ἔθνη καλεῖσθαι ἐπὶ τὴν τοῦ θεοῦ γνῶσιν .
τίς οὖν ἐστιν ὁ ἐκ τῶν ἀνατολῶν τοῦ φωτὸς ταύτην ἐγείρας τὴν δικαιοσύνην , καλέσας τε αὐτὸν εἰς τὸ ἕπεσθαι αὐτῷ ;
τίς δὲ ὁ δεδωκὼς αὐτὴν ἐναντίον πάντων τῶν ἐθνῶν ὡς ἐκστῆναι ἐπὶ τῷ προστάγματι τοὺς τῶν ἐθνῶν βασιλεῖς καὶ θορυβηθῆναι τὰ πρῶτα , πειραθῆναί τε διωγμοὺς καὶ πολέμους κινῆσαι κατὰ τοῦ λόγου τῆς δικαιοσύνης , νικηθῆναι δὲ ὑπὸ τοῦ τῆς δικαιοσύνης θεοῦ , ὃς ὑπερμαχῶν τῶν ὑποδεδεγμένων αὐτήν 0 .
τὰ μὲν πολεμικὰ τῶν τῆς δικαιοσύνης ἐχθρῶν φρυγάνων τρόπον ἠφάνισεν , ἑαυτῷ δὲ ὁδὸν ἐξωμάλισεν ἐν εἰρήνῃ διελθεῖν τοὺς πόδας αὐτοῦ .
τίς οὖν ὁ ταῦτα πάντα κατεργασάμενος ἀλλ ἢ ὁ ἐπὶ πάντων θεός 0 ;
ἐκάλεσεν αὐτήν , δηλονότι τὴν δικαιοσύνην , ὁ καλῶν αὐτὴν ἀπὸ γενεῶν ἀρχῆς , ἐγὼ θεὸς πρῶτος , καὶ εἰς τὰ ἐπερχόμενα ἐγώ εἰμι , ἀνθ οὗ ὁ Σύμμαχος ἡρμήνευσεν ·
ἐγὼ κύριος πρῶτος , καὶ μετὰ τῶν ἐσχάτων ἐγώ εἰμι 0 ·
αὐτὸς γὰρ ἦν ὁ καὶ τοῖς πρώτοις πρό παλαι καὶ ἐξ ἀρχῆς θεοφιλέσι γενομένοις γνωσθεὶς καὶ ὁ μετὰ τὸν πρότερον λαὸν τῇ ἐξ ἐθνῶν ἐκκλησίᾳ πεπιστευμένος .
εἴδοσαν ἔθνη καὶ ἐφοβήθησαν .
μαρτυρεῖ δὲ ὁ λόγος ὠφέλειαν οὐ τὴν τυχοῦσαν τοῖς ἔθνεσιν , εἴ γε μεταβαλόντα τὴν προτέραν ἀβλεψίαν τῆς πολυθεΐας ἴδοιεν τὸν εἰρηκότα ·
ἐγὼ θεὸς πρῶτος , καὶ εἰς τὰ ἐπερχόμενα ἐγώ εἰμι 0 .
καὶ ἰδόντα ἐφοβήθησαν ἐν ἀρχῇ γενόμενα σοφίας ·
ἀλλὰ καὶ τὰ πέρατα τῆς γῆς ἐξεπλάγησαν ·
τὸ γὰρ παράδοξον τοῦτ ἦν , ὅτι καὶ τὰ βάρβαρα φῦλα καὶ τὰ πορρωτάτω ἀπῳκισμένα τῆς Ἰουδαϊκῆς χώρας , καθ ἣν μόνην γνωρίζεσθαι ἐνομίζετο τὸ παλαιὸν ὁ θεός , γνῶσιν ἀνείληφε θεοσεβείας ὡς ἐκπλαγῆναι τῆς τοῦ θεοῦ δικαιοσύνης , τὴν χάριν σπεῦσαί τε καὶ ἐλθεῖν ἀκολούθως τῷ φήσαντι κηρύγματι ·
ἐγγισάτωσαν καὶ λαλησάτωσαν ἅμα .
ἀλλ ἐκεῖ μὲν ἐκελεύοντο ἀπαντᾶν καὶ λαλεῖν , δῆλον δ ὅτι δοξάζειν τὸν θεόν , ἐνταῦθα δέ φησιν ὁ λόγος 0 1 ·
ἤγγισαν καὶ ἦλθον ἅμα , κρίνων ἕκαστος τῷ πλησίον βοηθῆσαι .
οὐ γὰρ μόνον ἑαυτοὺς σῴζειν οἱ κεκλημένοι ἦλθον , ἀλλὰ καὶ τοὺς πλησίον κατὰ τοὺς τῆς φιλανθρωπίας νόμους 0 .
διὸ τοὺς πλησίον θεραπεύειν καὶ τοὺς ἑαυτῶν ἀδελφοὺς καὶ γνωρίμους ἐθέλοντες τοὺς ἔτι ἐν ἀτοπίᾳ ὄντας ταῦτα πρὸς αὐτοὺς ἔλεγον .
ἦν ποτε χρόνος ὅτε καὶ ἡμῶν αὐτῶν κατίσχυσεν ἀνὴρ τέκτων , ὁ τὴν εἰδωλολατρίαν κατεργασάμενος , καὶ χαλκεὺς τύπτων σφύρᾳ τοὺς ἑαυτοῦ θεούς ·
ἀλλὰ νῦν ἔγνωμεν τὸ μηθὲν ὄντας ἐκείνους καὶ τῆς πατρικῆς κατέγνωμεν πλάνης , ὃ δὴ καὶ ὑμᾶς προσήκει μανθάνοντας ὠφελεῖσθαι .
δεῖγμα δὲ τῆς ἀδρανείας τῶν πάλαι νομισθέντων ἡμῖν θεῶν τὸ μη δὲ ἑστάναι δύνασθαι , εἰ μὴ γόμφοις τισὶ καὶ ἥλοις ἐμπαρεῖεν 0 .
ἐπειδὰν δὲ δι ἑτέρων ἱδρυθέντα στῇ , ἄλλος ἔλεγχος αὐτῶν τῆς ἀζωΐας γίνεται τὸ μηκέτι κινεῖσθαι αὐτὰ δύνασθαι ·
ὅτε τοίνυν οὔ τε ἑαυτοῖς ἑστάναι οὔ τε ὑπὸ ἑτέρων ἑδρασθέντα κινεῖσθαι οἷά τέ ἐστι .
πῶς ἂν εἶεν θεοὶ ταῦτα πρὸς τοὺς πέλας φησί ποτε τὰ ἔθνη ὁ λόγος θεσπίζει , καὶ ἐπειδήπερ ἀνωτέρω προστέτακτο τὰ αὐτὰ ἔθνη μὴ μόνον ἐγγίζειν τῷ θεῷ ἀλλὰ καὶ λαλεῖν ·
ἐλέγετο γάρ ·
εἰκότως ὅτε ἤγγισαν διὰ τῶν προκειμένων καὶ ἐλθόντα τινά ποτε καὶ ὁποῖα τοῖς γνωρίμοις αὐτῶν διείλεκται , εἴρηται διὰ τῆς προφητείας .
ἐν μὲν τοῖς ἀνωτέρω τῷ Ἰακὼβ καὶ Ἰσραὴλ ἐμέμφετο ὁ θεὸς διὰ τὸ λέγειν ·
ἀπεκρύβη ἡ ὁδός μου ἀπὸ τοῦ θεοῦ , καὶ ὁ θεὸς τὴν κρίσιν μου ἀφεῖλε καὶ ἀπέστη , διὰ δὲ τῶν μετὰ χεῖρας παῖδα αὐτοῦ ὀνομάζει τὸν Ἰσραὴλ καὶ τὸν Ἰακὼβ ἐκλελεγμένον εἶναί φησι , σαφῶς τοῦ λόγου δύο τάγματα παριστῶντος τοῦ ἐκ περιτομῆς λαοῦ , ἓν μὲν τὸ κατηγορούμενον καὶ ἐπιτιμώμενον , ἕτερον δὲ ᾧ τὰς παρούσας ἐπαγγελίας πεποίηται .
τὸ μὲν οὖν πρῶτον τὸ τῶν ἐκπεσόντων τοῦ θεοῦ διὰ τὴν ἀπιστίαν αὐτῶν τυγχάνει , τὸ δὲ ἕτερον τὸ τῶν ὑπακουσάντων τῇ πίστει καὶ διὰ τοῦτο τῆς σωτηρίου χάριτος κατηξιωμένων , ὁποῖοι ἦσαν οἱ μαθηταὶ καὶ ἀπόστολοι τοῦ σωτῆρος ἡμῶν , οἵ τε λοιποὶ πάντες οἱ εἰς αὐτὸν πεπιστευκότες τοῦ ἐκ περιτομῆς λαοῦ Ἰσραὴλ καὶ Ἰακὼβ ὄντες καὶ αὐτοί 0 1 .
ἀκολούθως τοίνυν τῷ περὶ τῶν ἐθνῶν λόγῳ ἡ ἐκλογὴ τῶν ἀποστόλων καὶ μαθητῶν τοῦ σωτῆρος ἡμῶν συνῆπται .
διὸ εἰς αὐτῶν πρόσωπόν φησιν ἡ προφητεία ·
σὺ δέ , Ἰσραήλ , παῖς μου , Ἰακώβ , ὃν ἐξελεξάμην , σπέρμα Ἀβραάμ , ὃν ἠγάπησα 0 .
παῖδα δὲ πρῶτον ὀνομάζει ἔπειτα ἐκλεκτὸν εἶτα ἀγαπητὸν τὸν μὲν ὡς ἐν ἀρχαῖς ὄντα καὶ φόβῳ δουλείας ἔτι παιδαγωγούμενον , οἷος ἦν ὁ ἀποστολικὸς χορός , τὸν πρῶτον βίον ὑπὸ τὸν παιδαγωγὸν νόμον γεγονώς , τὸν δ αὐτὸν ἐκλεκτὸν ὀνομάζει , ὡς ἂν προκόψαντα καὶ τῆς σωτηρίου κλήσεώς τε καὶ ἐκλογῆς κατηξιωμένον .
σπέρμα δὲ Ἀβραὰμ ἕτερον τάγμα τυγχάνον παρὰ τὸ τῶν ἐκλεκτῶν , ποῖον ἂν εἴη ἢ τὸ πλῆθος τῶν Ἰουδαίων , πρὸς οὓς διαλεγόμενος ὁ σωτὴρ ἔλεγεν 0 ·
Οἶδα ὅτι σπέρμα Ἀβραάμ ἐστε ;
ἕτεροι δ ἦσαν οὗτοι παρὰ τὰ τέκνα τοῦ Ἀβραάμ , περὶ ὧν ἐδίδασκε λέγων ·
ἀβραὰμ μὲν οὖν ἀγαπητὸς ἦν τοῦ θεοῦ καὶ φίλος ·
σπέρμα Ἀβραάμ , ὃν ἠγάπησα , ἢ κατὰ τὸν Σύμμαχον 0 ·
σπέρμα Ἀβραὰμ τοῦ φίλου μου , κατὰ δὲ τὸν Ἀκύλαν 0 ·
σπέρμα Ἀβραὰμ ἀγαπητοῦ μου 0 .
τό γε μὴν σπέρμα αὐτοῦ οὐκέτι ἠγαπῆσθαι ὁμοίως τῷ Ἀβραὰμ λέλεκται ·
πλὴν ἀλλὰ καὶ τὸ σπέρμα τοῦ Ἀβραὰμ καλεῖ διὰ τῶν ἐκλεκτῶν αὐτοῦ εἰπὼν αὐτοῖς ·
καὶ ἐπειδήπερ τὸ σπέρμα τοῦτο τοῦ Ἀβραὰμ διεσπαρμένον εἰς πᾶσαν τὴν γῆν , τούτου χάριν ἐπιλέγει ἑξῆς 0 ·
οὗ ἀντελαβόμην ἀπ ἄκρου τῆς γῆς καὶ ἐκ τῶν σκοπιῶν αὐτῆς ἐκάλεσά σε , ἢ κατὰ τὸν Σύμμαχον 0 ·
καὶ ἀπὸ τῶν ἀγκώνων αὐτῆς ἐκάλεσά σε .
σημαίνει δὲ διὰ τούτων τοὺς ἐν τῇ διασπορᾷ τοῦ Ἰουδαίων λαοῦ , οὓς πρώτους κατηξίου τῆς αὐτοῦ κλήσεως ·
ὥσπερ οὖν καὶ ὁ ἀπόστολος Παῦλος παρίστη πρὸς Ἰουδαίους λέγων ·
ὑμῖν ἔδει πρώτοις κηρυχθῆναι τὸν λόγον ·
ἐπεὶ δὲ ἀποστρέφεσθε πορευόμεθα εἰς τὰ ἔθνη .
τοῖς οὖν ἐκ τούτων ὑπακούσασι τῇ κλήσει καὶ τὸν εὐαγγελικὸν λόγον παραδεδεγμένοις φησὶ τό ·
οὗ ἀντελαβόμην ἀπ ἄκρων τῆς γῆς καὶ ἐκ τῶν σκοπιῶν αὐτῆς ἐκάλεσά σε ·
πολλοὶ γὰρ ἦσαν κατὰ τοὺς ἀποστολικοὺς χρόνους οἱ ἀπὸ Ἰουδαίων τὸν Χριστοῦ λόγον παραδεδεγμένοι , οὐ μόνον ἐπὶ τῆς Ἰουδαίας γῆς ἀλλὰ καὶ ἐν τοῖς λοιποῖς ἔθνεσιν .
ἀλλὰ γὰρ τοῦ σπέρματος τοῦ Ἀβραὰμ μέχρι τούτου μνημονεύσας ἀνατρέχει ἐπὶ τὴν ἐκλογὴν τοῦ χοροῦ τοῦ ἀποστολικοῦ καί φησι πρὸς αὐτούς ·
παῖς μου εἶ , ἢ κατὰ τοὺς λοιποὺς ἑρμηνευτάς ·
δοῦλός μου εἶ , ἐξελεξάμην σε καὶ οὐκ ἐγκατέλιπόν σε .
εἰκότως οὖν καὶ ὁ θεῖος Ἀπόστολος δοῦλον εἶναι ἑαυτὸν ὡμολόγει σεμνυνόμενος ὡς ἐπὶ μεγάλῳ ἀξιώματι τῇ τοῦ σωτῆρος δουλείᾳ , ἐπειδὴ καὶ προϊὼν ὁ λόγος τοῦτο παρίστησιν , ἐν οἷς φησι ·
μέγα σοί ἐστι τὸ κληθῆναί σε παῖδά μου .
πάλιν δὲ κ ἀνταῦθα πρῶτον δοῦλον ἑαυτὸν γεγονέναι , ἔπειτα ἐκλελέχθαι διδάσκει λέγων ·
παῖς μου εἶ , ἢ Δοῦλός μου εἶ , ἐξελεξάμην σε καὶ οὐκ ἐγκατέλιπόν σε , ἢ οὐκ ἀπεδοκίμασά σε κατὰ τὸν Σύμμαχον .
ἐπιθαρσύνει τὴν ἐκλογὴν ταύτην πρὸς τὸ ἀδεῶς εἰς πάντα τὰ ἔθνη κηρύξαι τὸ εὐαγγέλιον , ὃ δὴ καὶ αὐτὸς ἐδήλου ἐν Εὐαγγελίοις ὁ σωτὴρ φάσκων ·
ἰδοὺ ἐγὼ μεθ ὑμῶν εἰμι πάσας τὰς ἡμέρας ἕως τῆς συντελείας τοῦ αἰῶνος .
μὴ φοβοῦ , μετὰ σοῦ γάρ εἰμι , ἀλλὰ μη δὲ πλανῶ φησιν , ἐγὼ γάρ εἰμι ὁ θεός σου ὁ ἐνισχύσας σε καὶ ἐβοήθησά σοι καὶ ἠσφαλισάμην σε τῇ δεξιᾷ τῇ δικαίᾳ μου .
ὅρα γάρ φησι μήποτε διανοηθῇς ὡς τῇ σαυτοῦ ἰσχύι δεδύνησαι τῷ τοσούτῳ κηρύγματι διακονήσασθαι ·
οὐδεὶς γὰρ ἂν ἦσθα οὐ δ ἂν ἐδυνήθης τι , εἰ μὴ ἐγὼ μετὰ σοῦ ὢν καὶ σὺν σοὶ διαπορευόμενος πάντα τὰ ἔθνη ἐνίσχυσά σε ὑπομονὴν καὶ καρτερίαν καὶ δύναμίν σοι δεδωρημένος καὶ ἠσφαλισάμην σε τῇ δεξιᾷ τῇ δικαίᾳ μου , ὡς μηδὲν ἐμποδών σοι γενέσθαι κώλυμα κηρύττοντι τὸ εὐαγγέλιον εἰς πάντας .
Εἰ δὲ καί τινες ἀντικείμενοι τῷ ὑπὸ σοῦ κηρυττομένῳ λόγῳ πειραθεῖεν ἐμποδών σοι γενέσθαι , ἀλλ ἐντεῦθεν ἤδη θάρσει τούτων ἁπάντων καταφρονῶν εἰδώς , ὅτι αἰσχυνθήσονται καὶ ἐντραπήσονται πάντες οἱ ἀντικείμενοί σοι ·
ἔσονται γὰρ ὡς οὐκ ὄντες καὶ ἀπολοῦνται πάντες οἱ ἀντίδικοί σου .
ζητήσεις αὐτοὺς καὶ οὐ μὴ εὕρῃς τοὺς ἀνθρώπους , οἳ παροινήσουσιν εἰς σέ ·
ἔσονται γὰρ ὡς οὐκ ὄντες καὶ οὐκ ἔσονται οἱ ἀντιπολεμοῦντές σε .
εἰ γὰρ καὶ πρὸς ὀλίγον ἔδοξαν εἶναί τινες , καθ ὃν καιρὸν ἐπολέμουν καὶ ἐδίωκόν σε ·
ἀλλὰ σὺ μὲν ἔσῃ καὶ διαμενεῖς καὶ ὄψει αὐτῶν τὴν ἀπώλειαν , οἱ δὲ οὐκ ἔσονται ᾗ τάχος ἀφανιζόμενοι τοῦ βίου .
διὸ καρτερεῖν σε προσήκει καὶ ὑπομένειν τὰς ἐξ αὐτῶν ἐπαγομένας θλίψεις , τὸ περιμένον αὐτοὺς τέλος ἀφορῶντα καὶ τῇ ἐμῇ θαρσοῦντα ἐπαγγελίᾳ ἐντεῦθεν ἤδη ἀψευδῶς ἐμοῦ σοι προλέγοντος ·
ὅτι ἐγὼ κύριος ὁ θεός σου καὶ κρατήσω τῆς δεξιᾶς σου , ὁ λέγων σοι Μὴ φοβοῦ , ἐγὼ ἐβοήθησά σοι 0 .
μὴ κείμενα δὲ παρὰ τοῖς Ἑβδομήκοντα τό 0 ·
ἐγὼ ἐβοήθησά σοι , μὴ φοβοῦ σκώληξ Ἰακώβ , ἀπὸ τῶν λοιπῶν πρόσκειται ἑρμηνευτῶν .
οὗτος δὲ αὐτὸς ὁ ἀνωτέρω ἐκλεκτὸς ὠνομασμένος κατὰ τό 0 ·
ἰακώβ , ὃν ἐξελεξάμην , νῦν σκώληξ ὠνόμασται διὰ τὸ σκώληκος δίκην ὑποδύνειν εἰς τὰς τῶν ἀπίστων ἐθνῶν πόλεις καὶ πᾶσαν αὐτῶν τὴν πολύθεον πλάνην καὶ τὴν δαιμονικὴν ἐνέργειαν ἐξ αὐτοῦ βάθους τῆς τῶν ἀνθρώπων διανοίας φθείρειν καὶ ἀφανίζειν καὶ διὰ τὸ εὐτελὲς καὶ ἰδιωτικὸν τοῦ κηρύγματος τοῦ ἀποστολικοῦ .
οὕτω γοῦν καὶ αὐτὸς ὁ σωτὴρ σκώληκα ἑαυτὸν ἀπεκάλει λέγων ·
ἐγὼ δέ εἰμι σκώληξ καὶ οὐκ ἄνθρωπος , ὄνειδος ἀνθρώπων καὶ ἐξουθένημα λαοῦ .
εἶτ  ἐπειδήπερ ὀλίγοι τὸν ἀριθμὸν ἐτύγχανον οἱ τοῦ σωτῆρος ἡμῶν μαθηταί , δώδεκα μὲν ὄντες ἀπόστολοι , ἑβδομήκοντα δὲ οἱ μετὰ τούτους , τούτου χάριν ἐπιλέγει ·
ὀλιγοστὸς Ἰσραήλ , ἢ κατὰ τὸν Σύμμαχον ἀριθμὸς Ἰσραήλ , ἢ κατὰ τὸν Ἀκύλαν τεθνεῶτες Ἰσραήλ , καὶ κατὰ τὸν Θεοδοτίωνα δὲ οἱ νεκροὶ Ἰσραὴλ εἴρηται 0 .
πλὴν ἀλλὰ σκώληκας αὐτοὺς ὀνομάσας καὶ ὀλιγοστοὺς εἰπὼν ἐπιφέρει ·
μὴ φοβοῦ , ἐγὼ ἐβοήθησά σοι , λέγει ὁ θεὸς ὁ λυτρούμενός σε , ὁ ἅγιος Ἰσραήλ .
καὶ προστίθησιν ·
ἰδοὺ ἐποίησά σε ὡς τροχοὺς ἁμάξης ἀλοῶντας καινοὺς πριστηροειδεῖς 0 ·
οὕτω γὰρ ἡ δύναμις τοῦ ἐνισχύοντος αὐτοὺς ἐδείκνυτο , ὅτε αὐτοὶ μὲν σκώληκος οὐδὲν διέφερον , ἀλλὰ καὶ ὀλιγοστοὶ ἦσαν καὶ νεκροὶ καὶ τεθνεῶτες τοῦ Ἰσραὴλ ἐτύγχανον .
ὅμως τοιοῦτοι ὄντες ὥσπερ τινὰ καλάμην διέτεμνον τροχῶν ἁμάξης τρόπον ἀλοῶντες καὶ καταπρίζοντες τῶν ἀλλοφύλων καὶ ἀθέων ἐθνῶν τὴν δαιμονικὴν θεοποιΐαν .
καὶ ἀλοήσεις ὄρη καὶ λεπτυνεῖς βουνούς , ὄρη καὶ βουνοὺς τὰς ἀντικειμένας δυνάμεις τὰς πάλαι κατὰ τῆς γνώσεως τοῦ θεοῦ ἐπαιρομένας αἰνιττόμενος .
ταύτας τοίνυν τὰς δυνάμεις ὡσπερανεὶ ὑψηλὰ ὄρη , τά τε ὑποβεβηκότα πνεύματα πονηρὰ ὡσανεὶ βουνούς τινας ὄντας λεπτυνεῖς φησι καὶ ἀλοήσεις καὶ λικμήσεις , καὶ ἄνεμος λήψεται αὐτούς , καὶ καταιγὶς διασπερεῖ αὐτούς , ὡς μηκέτι ἐφιστάναι παρὰ τοῖς ἔθνεσι τὴν δαιμονικὴν πλάνην .
τῶν δὲ ἀποδοθέντων ὀρῶν καὶ τῶν δηλωθέντων βουνῶν ἀφανῶν γενομένων , σὺ αὐτός , ὁ δοῦλός μου ὁ ἐκλεκτός , δι οὗ ταῦτα κατώρθωται , εὐφρανθήσῃ ἐν τῷ κυρίῳ καὶ ἐν τῷ ἁγίῳ Ἰσραὴλ ἐπαινεθήσῃ ·
ἐν τοῖς ἁγίοις Ἰσραὴλ ἀγαλλιάσονται , ὁ μὲν Ἀκύλας ἐν ἁγίῳ Ἰσραὴλ καυχήσῃ , ὁ δὲ Σύμμαχος ἐν τῷ ἁγίῳ Ἰσραὴλ ἐπαινεθήσῃ εἰρήκασι .